open-index/open-wikipedia-markdown huggingface dataset:
Luftfartsverket

**Luftfartsverket** kan blant annet vise til:

*  Luftfartsverket (Norge), forvaltningsbedrift under Samferdselsdepartementet som besørget samfunnets behov for luftfartsmessig infrastruktur som flyplasser og lufttrafikktjenester i Norge.
*  Luftfartsverket (Sverige), svensk statlig myndighet som har ansvar for driften av statens 15 sivile flyplasser, for landets flytrafikktjeneste i fred for sivil og militær luftfart, samt for utdanning av flyveledere.
Vokalisering

**Vokalisering** (av vokal = *selvlyd*) er et samlebegrep som beskriver lyder som med varierende styrke og intensitet kan kommuniseres og uttrykkes av og mellom mennesker og ulike dyr. Vokalisering uttrykkes gjennom en munnåpning som en vedvarende luftstrøm fra lungene, som via muskulatur og et lyd- eller taleorgan gir fra seg lyd. Det finnes en rekke former for vokalisering. Noen eksempler på ulike former for vokalisering er; kvitring, brøling, bjeffing, knurring, mjauing, fresing, piping, kvekking, plystring, skriking, uling, hyling, grynting, hulking og snakking med mer.

Tidligere mente en at vokalisering bare var en form for utprøving og trening av taleorganene, men i dag brukes uttrykket fritt om alle former for lyduttrykk som er formet av dyr og mennesker gjennom munnåpningen. Ofte kan ulike arter uttrykke mange former for ulik vokalisering. Fugler kan for eksempel både kvitre og skrike, og noen kan til og med lære seg å snakke. Katter kan mjaue og frese. Hunder kan bjeffe, ule, pipe og knurre. Mennesker kan snakke, skrike, hyle og hulke med mer.

## Se også
* Dyrekommunikasjon
* Kommunikasjon
* Vokal
Fridolf Martinsson

**Fridolf Martinsson** var en svensk fotballspiller. Martinsson, som var spiss, spilte 30 kamper og scoret 15 mål for Malmö FF i Allsvenskan fra 1940 til 1942.

## Referanser


## Litteratur
*
Skoffín

**Skoffín** er et fabeldyr i islandsk folketro som kan beskrives som et «blandingsdyr». Skoffín kan være et overnaturlig dyr som ifølge gamle sagn er en krysning mellom en hannrev og ei hunnkatt, men ordet kan også betegne en basilisk som kan drepe med blikket og klekkes ut av et egg lagt av en gammel hane. Ordet kan i overført betydning dessuten brukes om en bytting eller tosk.

I islandsk folketradisjon forekommer også forestillinger om skuggabaldur («skygge-Balder»), et tilsvarende blandingsdyr avlet av en hannkatt og ei reve- eller hundetispe. Skuggabaldur kan også være en ond ånd. Urðarköttur er en villkatt eller en trollkatt som tar livet av alt og alle med blikket sitt.

## Referanser


## Eksterne lenker
* Islandsk sagn om Skoffín, Skuggabaldur og Urðarköttur (1862, på islandsk)
Skardtjørna

**Skardtjørna** (også skrevet **Skartjørna**) er et tjern som ligger overfor Jørpeland i Strand kommune i Rogaland. Fra Skardstjørna, renner den 3,8 kilometer lange Skarsbekken. Skarsbekken renner gjennom Jørpeland, før den til slutt munner ut i Idsefjorden mellom stålverket og brannstasjonen.

## Litt om området
Skardtjørna ligger som navnet tilsier i et skar mellom fjell som Førlandsåsen, Litle- og Store Krokarfjellet, Heståsen, Øykjafjellet og Flatafjellet. Ved tjernet ligger også et mindre tjern som heter Ålatjørna. Regnarvatnet ligger om lag 500 meter nord for Skardtjørna.

## Referanser
Skarselva (Oslo)

**Skarselva** er en del av det østre Nordmarksvassdraget i Oslo, og renner fra Øyungen (283 moh.) til Dausjøen (154 moh). Elva er 4,0 kilometer lang. Elva har navn etter gården Skar, som ligger på vestsida av elva.

## Se også
* Liste over elver i Oslo

## Referanser
Coca-Cola Life

**Coca-Cola Life** var en brus fra Coca-Cola som først ble introdusert i Argentina i juni 2013, og i Chile i november samme år. Det ble tappet i Argentina og Chile etter fem års produktutvikling.

Første versjon av brusdrikken ble produsert med stevia og sukker som søtningsstoff. Coca-Cola Life ble introdusert i Storbritannia i august 2014, i Irland i desember 2014, i USA, Mexico og Sverige fra  september 2014, i Belgia, Frankrike, Estland, Tyskland, Nederland og Norge siden januar 2015 
og i Sveits, siden februar 2015 og i Japan siden mars 2015. Den ble introdusert i Australia og New Zealand i april 2015.

Coca-Cola Life er en lavkaloriversjon av Coca-Cola med 27 kcal på 100 milliliter, det vil si omtrent 60 % av kalorimengden til vanlig Coca-Cola.

Coca-Cola Life kan sammenlignes med Pepsi True, som også benytter stevia som søtningsmiddel. Over 45 produkter distribuert av Coca-Cola benytter stevia-ekstrakt.

## Referanser
Rolf Andersson

**Rolf Andersson** er en svensk tidligere fotballspiller. Andersson, som var spiss, spilte for Malmö FF i Allsvenskan, samt for Sveriges herrelandslag i fotball.

## Klubbkarriere
Andersson spilte tre sesonger for Malmö FF i Allsvenskan, fra 1951 til 1954. Han spilte 30 seriekamper og scoret tolv mål for klubben.

## Landslagskarriere
Andersson spilte en landskamp for Sverige, da Sverige spilte 0–0 hjemme mot Spania 17. juni 1951.

## Referanser


## Litteratur
*
*
Myrtjernselva

**Myrtjernselva** er en del av det østre Nordmarksvassdraget i Oslo, og renner fra Helgeren via Myrtjern og Gåslungen til Øyungen (283 moh.). Elva er 3,4 kilometer lang, hvorav elvestrekningen mellom Myrtjern og Gåslungen utgjør 1,3 km.

Fra Helgeren renner en rundt 100 meter lang elvestubb ned til Myrtjern, og fra sørenden av Myrtjern renner Myrtjernelva sørover til Gåslungen, hvor bekken fra Rottungen også munner ut. Fra østenden av Gåslungen fortsetter en kort elvestubb videre ned til Øyungen.

## Se også
* Liste over elver i Oslo

## Referanser




## Eksterne lenker
*
Graham Clifford

**Graham Clifford** (født 1947), dr.philos., professor i sosialt arbeid ved NTNU, Regionsenter for barn og unges psykisk helse, og seniorforsker ved Nordlandsforskning. Tidligere leder ved Barnevernets utviklingssenter i Midt-Norge. Har arbeidet med evaluering av barneverntjenester, og studier av geografisk og sosialfordeling av tjenester for barn, frivillighet og tjenestetilbud for eldre.

## Referanser
Sophie Lykke

**Sophie Lykke** (– død 1570) var en norsk lenskvinne, godseier og adelsdame. 

Hun var datter av riksråd Peder Hansen Lykke (død 1535) og Kirsten Pedersdatter Høg (Banner) (død 1542), og dermed søster til Danmarks siste ridder, Jørgen Lykke. Før 1534 ble hun gift med riksråd Jacob Hardenberg (død 1542). Som enke styrte hun sine egne gods etter ektemannen, og som døtrenes formynder også Hvedholm, Sandholt, Arreskov samt Holme Kloster (Brahetrolleborg). 

## Maktmisbruk
I 1544 klaget bøndene under Holme Kloster over maktmisbruk, men anklagene ble trukket tilbake etter trusler fra Sophie Lykke selv. I 1551 ble godset dog inndratt av kronen. Fem år senere ble det reist sak mot henne for ulovlig handel med kveg. Hun ble omsider tvunget til å avstå sine landområder til sine svigersønner i bytte for en pensjon, men ble etter ønske fra dronning Dorothea skånet for straff. Kongen forlente henne heretter med Lister len i Norge hvor hun bosatte seg. Også her gjorde hun seg bemerket ved sin hårdhet mot bøndene, og ved å drive ulovlig trelasthandel, hvoretter hun i en kort periode fikk fratatt lenet. I sin egenskap av å være søster til Jørgen Lykke, svigerinne til riksmarsk Otte Krumpen og med to svigersønner i riksrådet, lykkes det henne dog å få det tilbake samme år.

Hun døde i 1570 og hennes relieff ses på liksten i Sankt Hans kirke, Odense. 

## Referanser
Trubetskoj

**Trubetskoj** (russisk: Трубецкой) er russisk fyrsteslekt som har aner fra den litauiske storfyrst Olgerd (død 1377), Vladislav IIs far, og som har sitt navn etter byen Trubtjevsk.

## Noen kjente slektsmedlemmer

*Michał Trubetskoj (født 1361)
*Wigund Jeronym Trubetskoj (1567-1634)
*Aleksander Trubetskoj (født 1605)
*Aleksej Trubetskoj (død 1680)
*Anastasija Trubetskaja (1700–1755)
*Dmitrij Trubetskoj (død 1625)
*Fjodor Trubetskoj (død 1602) 
*Ivan Trubetskoj (1667–1750)
*Jevgenij Trubetskoj (1863–1920)
*Nikita Trubetskoj (død 1608)
*Nikita Trubetskoj (1699–1767)
*Nikolaj Trubetskoj (1828–1900)
*Nikolaj Trubetskoj (1890–1938)
*Paolo Trubetskoj (1866–1938)
*Sergej Trubetskoj (1790–1860)
*Sergej Trubetskoj (1862–1905)
*Vasilij Trubetskoj (1776–1841)
*Tõnu Trubetskoj (født 1963)

## Referanser


## Kilder
*
Duftavsetning

Med **duftavsetning** mener man duft som er avsatt på bestemte steder i den hensikt å kommunisere med andre vesener av samme art. Duftavsetninger kan komme fra ulike kroppsvæsker og utskilles som et sekret gjennom kjertler på kroppen, urin eller avføring. Dyr har slike kjertler på mange steder, som på kinnene (katter), bak ørene, mellom tærne, ved øynene (hjortedyr) og analåpningen, på ryggen (navlesvin) og lignende.

Hensikten med duftavsetninger er å tilkjennegi egen tilstedeværelse, men også flokkdyr bruker duftavsetninger som en felles tilkjennegivelse eller for å markere et hjemmeområde eller et byttedyr. Maur bruker maursyre både for å markere eget hjemmeområde og som et kjemisk våpen mot en fiende. Avsetningene plasseres gjerne på steder der konkurrerende artsfrender kan tenkes å ferdes, det være seg trær, busker, lyng, gress, steiner, huleåpninger, fuglekasser, reir, husvegger eller lignende.

Sekret fra kroppskjertler er typisk illeluktende og dufter ofte (kraftig) av musk, selv om ekte musk egentlig stammer fra moskushjort og er en viktig ingrediens i kostbare parfymer.

## Se også
* Kommunikasjon
Karl Hals’ gate (Oslo)

**Karl Hals' gate** var en gate på Sagene i Oslo. Den gikk fra Arendalsgata til Bentsegata ved Fontana mineralvannfabrikk. Sistnevnte flyttet i 1965 inn i en bygning øst for Sagene lunsjbar, som er i Maridalsveien 153. I 2004 ble Fontana-lokalene revet, mens lunsjbarens bygning ble bevart. På hver side av den tidligere Karl Hals' gate (i Arendalsgata 20 og 22) er nå nyere blokker.

Gatenavnet var fra 1934 etter pianofabrikanten Karl Hals, men gaten er nå altså bortregulert.

## Referanser


## Kilder
* 

## Eksterne lenker
*
Spålselva

**Spålselva** er ei lita og kort elv i Nordmarka, som dannes sørøst i innsjøen Spålen (480 moh.) og renner østover, ned til de sørvestre delene av innsjøen Katnosa (464 moh.), i Ringerike kommune i Buskerud. Vassdraget inngår i Nordmarksvassdraget. Elva er 2,1 kilometer lang ( regnet fra øverste kilde på Langvassbrenna) og har et nedbørfelt på . Middelvannføringen ved munningen er .

## Referanser
Markering

**Markering** er en fellesbetegnelse som beskriver dyr og menneskers måte å kommunisere med andre på, enten det er artsfrender eller ikke. Dyr kan bruke både vokalisering, duftavsetning, kroppsspråk og tegnsetting for å markere seg. Mennesker bruker helst vokalisering og kroppsspråk, selv om tegnsetting også benyttes til en viss grad.

## Dyrs markering
Dyr markerer for å tilkjennegi egen tilstedeværelse og fortelle andre at dette tilhører dem. Markering med duftavsetning, tegnsetting eller kroppsspråk, eller med en kombinasjon av disse, kan skje lydløst. Hensikten med duftavsetning og tegnsetting er som regel å kommunisere med individer som ikke er tilstede da markeringen skjer. Kroppsspråk er bare effektivt når det er visuell kontakt, mens vokalisering til en viss grad kan brukes over avstand og uten visuell kontakt. Den mest vanlige måten for dyr å markere på er med avsetning av urin, avføring og duftsekret på steder der artsfrender kan tenkes å ferdes.

## Menneskelig markering
Mennesker markerer helst med en form for tegnsetting, som for eksempel skilting, kroppsspråk og vokalisering. Menneskelig sett er det også tradisjon for å kalle feiringer av enkelte større begivenheter for en markering, for eksempel feiringen av en 50-årsdag eller 17. mai og invasjonen av Normandie.

## Se også
* Kommunikasjon
Ladegangene (Oslo)

**Ladegangene** var tre små gater i Oslo, omtrent der Maridalsveien 8 og 10 er nå, mellom Maridalsveien og  Fredensborgveien. De ble kalt 1., 2. og 3. ladegang. Selve ladene var lave lagerbygninger som opprinnelig ble brukt til korn og senere for Christiania Bryggeri. Ladene ble flyttet til dette området fra Hammersborg da Trefoldighetskirken ble oppført, men ble revet i 1937.

## Se også
* Bymarken

## Kilder
*
Anders Bye

**Anders Bye** er navnet til flere personer:

*Anders Bye (forfatter) (1933–2009)
*Anders Bye (komiker) (født 1981)
Björn Morgan Enqvist

**Björn Morgan Enqvist** (født 12. oktober 1977 i Lund) er en svensk tidligere fotballspiller. Enqvist, som var midtbanespiller, har spilt for flere klubber, mest kjent Trelleborgs FF og Malmö FF i Allsvenskan, samt VPS i Veikkausliiga. Enqvist hadde et opphold i Crystal Palace som ung spiller, men spilte aldri A-lagsfotball for laget. Han har også spilt for en rekke klubber i lavere divisjoner i Hellas og på Kypros, samt for svenske GAIS i Superettan.

## Referanser


## Litteratur
*
Ove Ericsson

**Ove Ericsson** var en svensk fotballspiller. Ericsson, som var spiss, spilte 30 kamper og scoret elleve mål for Malmö FF i Allsvenskan fra 1939 til 1942.

## Referanser


## Litteratur
*
Börje Persson

**Börje Persson** var en svensk fotballspiller. Persson, som var midtbanespiller, spilte 30 kamper og scoret sju mål for Malmö FF i Allsvenskan fra 1941 til 1944.

## Referanser


## Litteratur
*
Lieven

**Lieven** (russisk:  Ливен), **von Liewen** eller **Liwe**, var en opprinnelig baltisk adelig slekt. En gren er svensk, en annen gren russisk.

## Noen kjente medlemmer
* Reinhold Lieven (1621–1665), friherre til Eksjö, guvernør på Saaremaa
* Bernhard von Liewen (1651–1703), militær
* Hans Henrik von Liewen den eldre (1664–1733), greve, riksråd, militær
* Berndt Vilhelm von Liewen (1685–1771), general
* Hans Henrik von Liewen den yngre (1704–1781), greve, riksråd, militær
* Henrika Juliana von Liewen (født 1710), svensk hoffdame
* Carl Gustaf von Liewen (1722–1770), svensk embetsmann
* Charlotte von Lieven (1748–1828), russisk hoffdame
* Karl von Lieven (1767–1844),  russisk militær og embedsmann
* Kristofor von Lieven (1774–1839),  russisk militær og diplomat
* Dorothea von Lieven (1785–1857),  russisk fyrstinne
* Wilhelm Heinrich von Lieven (1800–1880), russiske guvernør
* Anna (Annette) von Liewen (1820–1837)

## Referanser


## Eksterne lenker
*
EPA

**EPA** kan bety:
* EPA (varehus), Enhetsprisaktiebolaget
* EPA (band)
* Environmental Protection Agency, offentlige etater for miljøvern i flere land

## Se også
* EPA-traktor
Blåhodeara

**Blåhodeara** (*Primolius couloni*) er en art i slekten *[[Primolius]]* og tilhører gruppen med araer. Arten er *sårbar* (VU) for utryddelse.

## Beskrivelse
Blåhodeara har hovedsakelig grønn fjærdrakt og stålblå hodehette og et stålblått, bart felt med naken hud rundt øynene, som er blekgule og har med en mørkerød ring rundt. Vingene og stjerten har også innslag av stålblått og gult. Stjerten har også innslag av mørkere rødt i basen. Fuglen er blant de mindre araene og blir typisk cirka 41&nbsp;cm lang, målt fra hodet til tuppen av stjerten.

## Utbredelse
Fuglen er utbredt i det østre Peru, nordvestre Bolivia og lengst vest i Brasil i Sør-Amerika. Hvor stor populasjonen er, er det vanskelig å si noe sikkert om, men den ble estimert til mellom 9&nbsp;200 og 46&nbsp;000 individer i 2007. Det er betydelig flere enn ved tidligere estimater.

## Atferd og habitat
Fuglene hekker trolig i hulrom i trestammer og trives i fuktig, eviggrønn skog opp mot 1&nbsp;550 moh. Totalbestanden er uklar, men den er ganske vanlig.

## Referanser


## Eksterne lenker
*
Kloskate

**Kloskate** (*Amblyraja radiata*) er en del av skatefamilien, og er en ganske liten skate i norske farvann på rundt 40–60 cm.
Halen er kortere enn kroppen og den har en tornerekke som går fra ryggen og utover halen på ca 15 store torner.
Kloskate skilles lett fra piggskate, som har mange flere torner på rundt 30–50 stk.

## Eksterne lenker
*
Gulnakkeara

**Gulnakkeara** (*Primolius auricollis*) er en art i slekten *[[Primolius]]* og tilhører gruppen med araer. Arten er livskraftig (LC).

## Beskrivelse
Gulnakkeara har hovedsakelig klargrønn fjærdrakt med mørkt, blålig hode, kinn og øvre del av halsen. I nakken finnes en klave av signalgule fjær, som vokser fram etter hvert som fuglene eldes. Den lange, kileformede stjerten har rød base og mørk blå tipp. Den nakne hudflekken rundt øynene er hvit. Vingene har innslag av mørk blålige fjær. Huden på føttene er blek. Den blir omkring 38&nbsp;cm lang og tilhører således de mindre araene.

## Utbredelse
Fuglen forekommer i det sentrale og østlige Bolivia og det nordøstre Paraguay, nord i Argentina og lengst vest i Brasil i Sør-Amerika.

## Atferd og habitat
Fuglene hekker i hulrom i trestammer og trives i tropisk- og subtropisk klima med fuktig, eviggrønn skog, lokalt i høyder opp til 1&nbsp;700 moh.

## Referanser


## Eksterne lenker
*
Loddefjord terminal

**Loddefjord terminal** er en busstasjon i Laksevåg bydel i Bergen, like ved Vestkanten kjøpesenter, og ble etter oppussing til universell utforming i regi av Bergensprogrammet gjenåpnet i 2010.

## Referanser




## Eksterne lenker
*
Rødbukara

**Rødbukara** (*Primolius maracana*) er en art i slekten *[[Primolius]]* og tilhører gruppen med araer. Arten er *nær truet* (NT) av utryddelse.

## Beskrivelse
Rødbukara har hovedsakelig grønn fjærdrakt med rød buk. Hodekronen, kinnene og ytterdelen av stjerten er blåliggrønn, mens stjertbasen og buken er rød. Rundt øyene har den et bart felt med naken, hvit hud. Øynene har amberfarget iris. Undersiden av vingene er gulaktig. Fuglen er blant de mindre araene og blir typisk cirka 36–43&nbsp;cm lang, målt fra hodet til tuppen av stjerten.

## Utbredelse
Fuglen forekommer i det østlige Bolivia og Paraguay, det nordøstre Argentina og i Brasil i Sør-Amerika. Hvor stor populasjonen er, er det vanskelig å si noe sikkert om, men den ble estimert til mellom 2&nbsp;500 og 10&nbsp;000 individer.

## Atferd og habitat
Fuglene hekker trolig i hulrom i trestammer, men svært lite er kjent om denne fuglens atferd i naturen. Den lever i tropisk klima med fuktig, eviggrønn skog.

## Referanser


## Eksterne lenker
*
Tebusk

**Tebusk** (*Camellia sinensis*) er en plante hvor blader og knopper brukes til å produsere te. Den tilhører slekten *Camellia* i familien Theaceae.

De to hovedvariantene *Camellia sinensis var. sinensis* og *Camellia sinensis* var. *assamica* dyrkes  henholdsvis til kinesisk og indisk te. Hvit te, gul te, grønn te, oolong te, pu-erh te og svart te kommer fra disse to variantene av tebusken, men blir behandlet på ulikt vis for å oppnå varierende grad av oksidasjon, som grovt sett definerer de ulike typene.

## Nomenklatur og taksonomi
Tebusken har vært kjent og dyrket svært lenge. Linnés navn på planta i Species Plantarum (1753) var *Thea sinensis.* Robert Sweet skiftet alle tidligere *Thea*-arter til *Camellia* i 1818. Navnet «sinensis» betyr «fra Kina» på latin.

Slekta *Camellia* fikk navnet av Linné  til ære for Georg Kamel (1661-1706), en tsjekkiskfødt jesuitt, apoteker og misjonær til Filippinene som blant annet opprettet den første botaniske hagen på Filippinene.

Fire varianter av *Camellia sinensis* er anerkjent. Av disse blir *C. sinensis *og *C. s. *var. *assamica* vanligvis brukt til te. *C. s. *var. *publimba* og *C. s.* var. *dehungensis* blir iblant brukt lokalt.

## Beskrivelse
*Camellia sinensis* stammer fra Øst-, Sør-, og Sørøst-Asia, men dyrkes nå over hele verden i tropiske og subtropiske strøk.

*Camellia sinensis* er en eviggrønn busk eller et lite tre som vanligvis blir trimmet til to meter eller mindre når den dyrkes for sine blader. Den har en sterk hovedrot. Blomstene er gul-hvite, 2.5-4 cm i diameter med 7 til 8 blader.

Frøene av *Camellia sinensis* og *Camellia oleifera* kan bli presset for teolje, en søt matolje.

Bladene er 4-15 cm lange og 2-5 cm brede. Friske blader inneholder cirka 4% koffein. De unge, lysegrønne bladene er best for produksjon av te, og har korte hvite hår på undersiden. Eldre blader er dypgrønne. Forskjellige blader produserer forskjellige te-egenskaper, siden deres kjemiske sammensetning er forskjellig. Vanligvis høstes knoppene og de første to eller tre bladene til videre behandling.

## Dyrking
*Camellia sinensis* dyrkes hovedsakelig i tropiske og subtropiske strøk, i områder med minst 127 cm årlig nedbør. Tebusken foretrekker en næringsrik og fuktig mark under direkte eller delvis solskinn, og kan dyrkes til de amerikanske hardførhetssonene 7 til 9. Men variantene som dyrkes kommersiell kan finnes fra ekvator til Cornwall i Storbritannia. Mange av tesortene av høy kvalitet blir dyrket på store høyder, opp til  moh, hvor buskene vokser saktere og bladene dermed får en mer intensiv smak.

Tebusken vil vokse til et lite tre hvis det er uforstyrret, men dyrkede busker beskjæres til hoftehøyde for at det skal bli enklere å plukke fra dem.

## Referanser

## Eksterne lenker
*
Stockholms Hamn

**Stockholms Hamn AB** er et svensk selskap som driver havner i Kapellskär, Nynäshamn og Stockholm.

Selskapet sysselsetter cirka 150 medarbeidere etter at datterselskapet Stockholms Stuveri och Bemanning AB (STUVAB) ble solgt i 2010.

Stockholms Hamn AB er et heleid datterselskap til det kommunale foretaket Stockholms Stadshus AB og selskapets styre er politisk utnevnt.

## Referanser


## Eksterne lenker
*
Scandinavian Airlines Flight 871

**Scandinavian Airlines Flight 871** var en flyulykke som fant sted i den tyrkiske hovedstaden Ankara med Sud Aviation Caravelle den 19. januar 1960.

Ulykken skjedde under innflyvning til Ankara. Alle de 35 passasjerene og syv besetningsmedlemmene om bord omkom. Årsaken ble ikke helt fastslått, men det ble antatt at feilinnstlling av høydemåler kunne være en mulig årsak. Flyet befant seg  fot (335 meter) lavere enn det besetningen antok. Dette var den første alvorlige ulykken med Sud Aviation Caravelle. Flyet som var involvert var danskregistrert, OY-KRB, og kjent under navnet *Orm Viking*.

## Eksterne lenker
* Scandinavian Airlines Flight 871 hos Aviation-safety.net
Kaka (andre betydninger)

**Kaka** har flere betydninger:

* Kaka, en art i gruppen New Zealand-papegøyer
* Kaká, fotballspilleren Ricardo Izecson dos Santos Leite
Patrik Sundström

**Dan Patrik Sundström** (født 12. august 1970) er en svensk tidligere fotballspiller. Sundström, som var midtbanespiller, har spilt for Malmö FF og Helsingborgs IF i Allsvenskan, samt for Landskrona BoIS i Superettan.

## Klubbkarriere
### Malmö FF
Sundström startet sin karriere i svensk toppfotball da han kom til Malmö FF fra Högaborgs BK foran 1990-sesongen. Fra 1990 til 1992 spilte han 28 kamper og scoret ett mål for klubben i Allsvenskan.

### Helsingborgs IF
Sundström gikk til Malmö FFs rivaler Helsingborgs IF i 1993. Fra da og fram til 1997 spilte Sundström 93 kamper og scoret ni mål for klubben i Allsvenskan.

### Landskrona BoIS
Sundström spilte for Landskrona BoIS fra 1998 til 2002. Klubben hadde nettopp rykket opp fra Division 2 Södra Götaland da han kom til klubben, og spilte i Division 1 Södra i 1998 og 1999. Klubben overlevde sammenslåingen av de to avdelingene på nest øverste nivå i svensk fotball, og spilte fra 2000 i Superettan. Klubben rykket opp til Allsvenskan etter å ha sikret seg andreplassen i Superettan i 2001, men Sundström måtte legge opp på grunn av en skadd akillessene uten å ha spilt for klubben i Allsvenskan.

## Referanser


## Litteratur
* 

## Eksterne lenker
* «Patrik Sundström» , profil på SvFFs hjemmeside
Bertil Svensson

**Bertil Svensson** er en svensk tidligere fotballspiller. Svensson, som var keeper, spilte 26 kamper for Malmö FF i Allsvenskan fra 1961 til 1962.

## Referanser


## Litteratur
*
Ajvar

**Ajvar** eller *ajwar* (serbisk-kyrillisk: *Ајвар,* kroatisk: *Ajvar*, tyrkisk: *Hajvar,* albansk: *Ajvari*) er en krydret mos som fremstilles av hovedingrediensene bakt eller grillet rød paprika og aubergine, samt matolje, men som også kan inneholde smakstilsetninger som hvitløk, chili og andre kryddere. Paprika blir grillet eller bakt, derefter skrelt, så kokt sakte sammen med de andre ingrediensene. Ajvar spises kaldt og benyttes i all hovedsak som tilbehør i det balkanske kjøkken til for eksempel retter som ćevapčići eller pleskavica, men også som pålegg.
## Opprinnelse og utbredelse
Avjar er spesielt utbredt i land som tilhørte det forhenværende Jugoslavia, men den nøyaktige opprinnelsen er noe omstridt. Også i andre land i middelhavsområdet er ajvar i bruk.
### Etymologi
Navnet er avledet av det tyrkiske *havyar*, som er beslektet med ordet *kaviar*. Før det tyvende århundre var det en betydelig produksjon av kaviar omkring Donaubreddene, siden stør svømte fra Svartehavet oppstrøms. Således var ajvar, i forstand «kaviar» en populær matrett i Beograd. Av forskjellige grunner begynte imidlertid ikke den industrielle produksjonen før på 1890-tallet, og undertiden ble grønnsaksvarianten servert som alternativ under navnet «Rød» *(Crveni ajvar)* eller «Serbisk ajvar» *(Srpski ajvar)* på grunn av likheten i utseendet.

Ajvar.jpg|Ajvar
Original_Bosnian_Cevapcici.JPG|Ćevapčići servert med tomater og ajvar
Ajvar (10844189665).jpg|Brukt som pålegg

## Referanser
TVA

**TVA** kan blant annet være en forkortelse for:

* Tennessee Valley Authority, føderalt eid foretak i USA, grunnlagt 1933 for investering i infrastruktur i Tennessee Valley.
* TV-Aust-Agder, selskap som hadde konsesjon for drift av lokal TV-stasjon i Aust-Agder fylke.
Magnus Eriksson (tidligere fotballspiller for Malmö FF)

:*Må ikke forveksles med [[Magnus Eriksson (fotballspiller, født 1990)]]*

**Magnus Eriksson** er en svensk tidligere fotballspiller. Eriksson, som var spiss, spilte to kamper og scoret ett mål for klubben i 1996.

## Referanser


## Litteratur
*
Stockholms Stadshus

**Stockholms Stadshus AB** er et svensk kommunalt selskap som fungerer som holdingselskap for hoveddelen av de virksomheter som Stockholm kommune har valgt å drive som aksjeselskap.

Selskapet ble stiftet i 1991. Det har 16 aktive datterselskaper, ett hvilende datterselskap og ett interesseselskap. Mer enn halvparten av datterselskapene har egne datterselskaper.

## Referanser


## Eksterne lenker
*
Kea (fugl)

**Kea** (*Nestor notabilis*) er en fugl i gruppen New Zealand-papegøyer og en av to nålevende arter i slekten *[[Nestor (slekt)|Nestor]]*. Arten er endemisk for Sørøya på New Zealand, der den trives i litt høyereliggende områder enn kaka (*N. meridionalis*).

## Beskrivelse

Kea er en mellomstor papegøyefugl, som blir cirka 48 cm lang, målt fra issen til tuppen av stjerten, og typisk veier omkring 800–1000 gram.

Fjærdraken er hovedsakelig grønn; nærmest flaskegrønn med lysere grønne spetter. Vingene er grønne, med mørkegrå styrefjær på oversiden, og oransje og mørkegrå på undersiden. Det krummede overnebbet er langt og godt tilpasset til å lete i bakken etter spiselige røtter.

## Atferd
Kea er en svært sosial art som praktiserer polygyni og et strengt hierarki. Fuglene er rovgriske og kan opptre i store flokker sammen med kaka. Kea har tilpasset seg forhold nær eller over snøgrensen og holder normalt til høyere i terrenget enn kaka, som trives best i lavereliggende områder. Om vinteren deler imidlertid artene habitat, siden kea migrerer høydemessig mellom sommer- og vinterbeite.

Kea er omnivor og spiser lokal frukt, bær, frø, røtter, blomster og blomsterknoper, nektar, små invertebrater og ulike larver, fugler, sau og ellers nesten alt spiselig den måtte komme over.

Kea hekker i skoger med *Nothofagus* som ligger i bratte fjellsider på elevasjoner fra 1&nbsp;600 moh og høyere. Reiret plasseres i hulrom i bakken, under røttene på trærne. Hulrommene kan være forbundet av inntil 6 m lange ganger og flere større kamre. Fuglene legger typisk 2–5 egg som hunnen ruger i cirka 21 dager. Begge kjønn deltar i matingen av ungene.

## Referanser


## Eksterne lenker
*
Kea (andre betydninger)

**Kea** har flere betydninger:

* Kea (fugl), en papegøyefugl i gruppen New Zealand-papegøyer
* Kea, ei øy i øygruppen Kykladene i Egeerhavet
Lars Johansson

**Lars Johansson** er navnet til flere personer:

*Lars Johansson (fotballspiller), svensk fotballspiller aktiv for Malmö FF i 1939 og 1940.
*Lars Johansson (politiker) (f. 1950), svensk politiker for Socialdemokraterna og medlem av riksdagen siden 2002.
*Lars Johansson (ishockeyspiller) (f. 1987), svensk ishockeyspiller
Gullkaka

**Gullkaka** (*Nestor productus*) var en fugl i gruppen New Zealand-papegøyer; arten ble utryddet på midten av 1800-tallet. Arten var endemisk for et fåtall øyer i Oseania.

## Beskrivelse
Gullkaka døde ut i naturen på Norfolkøya, ei øy mellom New Zealand og Ny-Caledonia, på midten av 1800-tallet, og på den nærliggende Phillip Island litt senere. Det siste kjente eksemplaret i fangenskap døde i London i 1851.

Arten, som hadde enda lenger overnebb enn kea (*N. notabilis*), ble observert sittende på fjellformasjoner og i tretopper mens den spiste blomsterknopper. Den var relativ tam og lett å fange, så den ble jaktet til utryddelse av datidens fanger og nybyggere, som både spiste fuglene og holdt dem som kjæledyr.

## Referanser


## Eksterne lenker
*
Lars Johansson (fotballspiller)

**Lars Johansson** var en svensk fotballspiller. Johansson spilte fire kamper og scoret to mål for Malmö FF i 1939/40-sesongen av Allsvenskan.

## Referanser


## Litteratur
*
*
Norsk Våpeneierforbund

**Norsk Våpeneierforbund** (**NV**) er en organisasjon som arbeider for å ta vare på våpeneieres interesser, og bevare bruk av våpen til jakt og idrett som en del av norsk tradisjon og kultur.

## Se også
* Liste over skytterorganisasjoner
* Skytesport

## Referanser


## Eksterne lenker
*
Stortingsvalget 2013 i Evenes

**[[Stortingsvalget 2013]] i Evenes** ble avholdt 9. september 2013 i Evenes kommune i Nordland.
Det var  stemmeberettigede velgere i Evenes. Av disse avga  stemme. De godkjente stemmene fordelte seg slik på partiene:

## Referanser
Jegernes Interesseorganisasjon

**Jegernes Interesseorganisasjon** (**JI**) er en norsk interesseorganisasjon for jegere som et alternativ til Norges Jeger- og Fiskerforbund. Hovedfokuset til JI er å bidra til økt forståelse av viktigheten av å ta vare på jakten i et stadig mer urbanisert samfunn.

Forløperen til JI het Norges Jegerforbund og ble etablert i 2009.. I 2012 ble det gjennomført nytt stiftelsesmøte med navneendring til Jegernes Interesseorganisasjon som gjorde jegerorganisasjonen landsdekkende .

## Se også
* Liste over skytterorganisasjoner

## Referanser


## Eksterne lenker
* Offisiell hjemmeside for Jegernes Interesseorganisasjon
Fritz Landgren

**Fritz August Landgren** (født 7. januar 1891, død 12. november 1977) var en svensk fotballeder og fotballspiller. Landgren var en av Malmö FFs grunnleggere, og var styreleder for klubben i tre perioder, fra 1916 til 1918, fra 1922 til 1926 og fra 1929 til 1934. Landgren spilte også for klubben som keeper fra 1910 til 1915, før de nasjonale fotballseriene ble dannet i Sverige.

## Referanser
Olav G. Raaen

**Olav Birger Guneriussen Raaen** (1904–1987) var en norsk overrettssakfører, ligningssjef og kommunepolitiker (Ap).

Han var sønn av gårdbruker og løytnant Gunnerius Gunnarsen (G.G.) Raaen og hustru Mette Gresseth på Setran i Hegra. Faren var politisk engasjert som radikal venstremann (arbeiderdemokrat). Han giftet seg i 1936 med Svanhild Haugen, datter av politikonstabel og løytnant Johan Ræder Haugen og Gunhild Malvine Haugen, født Andersen, i Trondheim.

Raaen hadde juridisk embedseksamen fra 1933 og sakførerbevilling fra 1934. Han var kasserer i Hegra Sparebank 1937–1942. Under den tyske okkupasjonen ble han arrestert og fengslet på Falstad i et par måneder i 1942. I 1947 flyttet han med familien fra Hegramo til Stjørdalshalsen for å tiltre stillingen som ligningssekretær i Stjørdal kommune, senere ligningssjef i storkommunen Stjørdal etter kommunesammenslåingen i 1962.

Raaen var medlem av Hegra kommunestyre 1936–1941 og 1945–1947, i den siste perioden som Hegras varaordfører. Han var også formann i trygdekassen, styreformann ved pleiehjemmet og styreformann i det kommunale elektrisitetsverket. Raaen var medlem av Stjørdal kommunestyre 1952–1955 og 1960–1963. Han var også viseformann i styret ved Trondhjems Hospital. Han var styreformann i Hegra Idrettslag 1945–1946.

## Referanser
Transair-ulykken i Ndola 1961

**Transair-ulykken i Ndola** er kjent som flyulykken hvor FNs generalsekretær, Dag Hammarskjöld omkom.

Ulykken inntraff den 18. September 1961 under innflyvning til Ndola i Zambia, degang Nord-Rhodesia.

Under Kongokrisa var Transair Sweden engasjert av De forente nasjoner til transportoppdrag. Selskapet  hadde stilt sin nyeste DC-6B *Albertine* SE-BDY til eksklusiv bruk for FNs generalsekretær.

Under et oppdrag hvor Hammarskjöld skulle møte Moise Tshombe styrtet flyet i et skogholt få mil nord for flyplassen i Ndola (dagens Simon Kapwepwe internasjonale lufthavn). Alle ombord, en besetning på fem og elleve passasjerer omkom.

## Ulykkesårsak
Årsaken til ulykken er aldri blitt klarlagt. Det var mange spekulasjoner omkring sabotasje og nedskytnig. Så sent som i mars 2015 nedsatte FNs generalsekretær Ban Ki-moon en kommisjon som skulle gjennomgå hendelsesforløpet på nytt.

## Etterminne
På ulykkesstedet er det reist en paviljong hvor det er utstilt enkelte gjenstander fra ulykkesflyet.
## Eksterne lenker
* Dag Hammarskjöld archives on UN Archives website.
* 18 September 1961 UN Secretary-General Dag Hammarskjöld is killed and BBC
Liridon Kalludra

**Liridon Kalludra** (født 1991) er en svensk fotballspiller for den svenske klubben IK Oddevold.

Han har tidligere spilt for  og  i Eliteserien, samt landslagsfotball for aldersbestemte lag for .

## Referanser


## Eksterne lenker
* 
* «Liridon Kalludra», profil på Kristiansund BKs hjemmeside
* «Liridon Kalludra», profil på altomfotball.no
Brachylepis

***Brachylepis*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, brunlige oldenborrer. Oversiden er tett og kraftig punktert, uten påfallende hår. Dekkvingene er bredest nær bakkanten.
 

## Utbredelse
Slekten er utbredt i Afrika (Etiopia, Kenya, Tanzania, Den demokratiske republikken Kongo).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Leucopholini 
******* Slekten *Brachylepis* Kolbe, 1894
******** *[[Brachylepis elephas]]* (Gerstäcker, 1867)
******** *[[Brachylepis werneri]]* Lacroix, 2009

## Kilder
* Lacroix, M. (2009) Révision du genre *Brachylepis* Kolbe (Coleoptera, Melolonthidae, Leucopholini). *Coléoptères* 2009, 15, 153–168.

## Eksterne lenker
* 
* Bilde av ''Brachylepis werneri'' (til høyre)
Haarlemmermeer

**Haarlemmermeer** er en polderkommune i den nederlandske provinsen Noord-Holland. Byen Hoofddorp og Schiphol lufthavn ligger i kommunen.

## Referanser


## Eksterne lenker
*
Heemskerk

**Heemskerk** er en kommune i den nederlandske provinsen Noord-Holland.

## Referanser


## Eksterne lenker
* Kommunens nettside
Scottish Office

**Scottish Office** var et departement i den britiske regjeringen fra 1885 til 1999. Departementet hadde ansvar for en rekke offentlige funksjoner i Skottland, under ledelse av den britiske regjeringens skottlandminister (*secretary of state for Scotland*). Etter opprettelsen av Skottlands parlament i 1999, ble de fleste av oppgavene overført til eksekutivkomiteen (nå Skottlands regjering), mens visse forbeholdte oppgaver ble lagt til et nytt Scotland Office.

## Underliggende etater
* Board of Agriculture for Scotland
* Fishery Board for Scotland
* Scottish Board of Health
* Scotch Education Department
* Scottish Home Department
* Prison Commission

## Litteratur
*Torrance, David, *The Scottish Secretaries* (Birlinn 2006)
*Memorandum av The National Archives, "Scottish World War II Administrative Records"
Lepidomela

***Lepidomela*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Nokså store (23–30 millimeter), kraftige oldenborrer, rødbrune på farge. Kroppsformen er avlangt oval, pronotum med jevnt rundede sider, dekkvingene jevnbrede. Oversiden er tett og kraftig punktert og kledt med lyse skjell.

## Levevis
Larvene lever i jorda som vanlig for oldenborrer.

## Utbredelse
Slekten er utbredt i Øsr-Afrika (det østlige Tanzania, Uganda, Kenya, Etiopia og Somalia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Leucopholini 
******* Slekten *Lepidomela* Kolbe, 1894
******** *[[Lepidomela africana]]* (Brenske, 1892)
******** *[[Lepidomela borana]]* Gridelli, 1939

## Kilder
* hannetons.fr - beskrivelse av slekten (på fransk)

## Eksterne lenker
* 
* Bilde av ''Lepidomela'' sp.
MF «Esefjord»

**MF «Esefjord»** er en bilferge bygget i 1971 for Fylkesbaatane i Sogn og Fjordane (FSF). Fergen gikk i rute for FSF frem til 1991 da den ble kjøpt av Rutelaget Askøy-Bergen. I 1993 ble den solgt til Kroatia.

## Teknisk informasjon
*Byggeår: 1971
*Bygget av: Løland Verft A/S, Leirvik i Sogn (byggenummer 33)
*Brutto RT: 339
*Netto RT: 196
*Personbilkapasitet: 40
*Lengde: 160,8 fot
*Bredde: 34,8 fot
*Motor: 6cyl. 2T EV DM (Wichmann Motorfabrikk, Rubbestadneset), 750 bHK

## Historie
*1971:	Des.: Levert som **«Esefjord»** for Fylkesbaatane i Sogn og Fjordane, Bergen
*1979:	Reg.havn endret til Florø.
*1986:	Mars: Rederiet flyttet til Florø
*1991:	Aug.: Solgt til Rutelaget Askøy-Bergen A/S, Kleppestø/Bergen
*1993:	Juni: Solgt til Javno Poduzece ”Jaddrolinija” P.O., Rijeka, Kroatia. Omdøpt **«Porozina»**
*2015:	Utfaset og hugget.

## Kilder
* 
* 
* 

## Eksterne lenker
* 
*
MS «Solundir»

**Solundir** har flere betydninger:

*MS «Solundir», et skip bygget i 1972.
*MS «Solundir», et skip bygget i 1989.
Gagarin (slekt)

**Gagarin** (kyrillisk: Гага́рины) er en russisk rurikidisk fyrsteætt.

Blant de mange fremstående medlemmene merkes:
* Matvej Petrovitsj Gagarin (død 1721), russisk guvernør i Sibir
* Pavel Pavlovitsj Gagarin (1789–1872), russisk politiker
* Grigorij Grigorjevitsj Gagarin (1810–1893), russisk kunstner, kunstsamler og kunstkritiker
* Ivan Sergejevitsj Gagarin (1814–1882), russisk diplomat, senere katolsk prest (jusuitt) og forfatter

## Kilder
* *[[Svensk uppslagsbok]]*. Malmö 1932.
MS «Solundir» (1972)

**MS «Solundir»** er et passasjerskip bygget i 1972 for Fylkesbaatane i Sogn og Fjordane. Skipet gikk i lokalrute for rederiet frem til 1990. Ruten gikk mellom Bergen og Ytre Sogn. Fartøyet ble solgt til Trondheim i 1990 og fikk navnet **«Fjord Viking»**.

2. mars 2015 ble skipet midlertidig fredet i seks måneder av Riksantikvaren. Skipet ble midlertidig fredet for å unngå hugging av skipet før Riksantivkaren fikk kartlagt fartøyets verneverdi.

I mai 2015 ble skipet overtatt av Veteranbåtlaget Atløy i Florø og gitt navnet «Gamle Solundir». Skipet ble solgt til Venneforeningen Gamle Solundir i 2021.

## Teknisk informasjon
*Byggeår: 1972
*Bygget av: Westermoen Hydrofoil A/S, Mandal (byggenummer 23)
*Brutto RT: 77,61
*Netto RT: 49,85
*Lengde: 22,91 meter
*Bredde: 5,09 meter
*Motor: 2x 12cyl. 4T EV DM (KHD AG, Köln), 1200 bHK

## Historie
*1972:	April: Levert som **«Solundir»** for Fylkesbaatane i Sogn og Fjordane, Bergen
*1979:	Reg.havn endret til Florø
*1986:	Mars: Rederiet flyttet til Florø
*1990:	Juni: Solgt til Herman Valsø, Trondheim/Florø
*1991:	Juli: Overtatt av Lindis Pauline Valsø, Trondheim/Florø. Omdøpt **«Fjord-Viking»**
*2015:	Midlertidig fredet av Riksantikvaren i mars og overtatt av Veteranbåtlaget Atløy i mai. Omdøpt "Gamle Solundir"
*2021: Skipet ble solgt til Venneforeningen Gamle Solundir.

## Referanser


## Kilder
* 

## Eksterne lenker

* 
*
MS «Fjordtroll»

**Fjordtroll** har flere betydninger:

*MS «Fjordtroll», et skip bygget i 1972.
*MS «Fjordtroll», et skip bygget i 1983.
*MS «Fjordtroll», et skip bygget i 2002.
MS «Fjordtroll» (1972)

**MS «Fjordtroll»** er en passasjerførende katamaran, bygget i 1970 for Fylkesbaatane i Sogn og Fjordane. Katamaranen gikk i rute for rederiet frem til 1989.

## Teknisk informasjon
*Byggeår: 1972
*Bygget av: Westermoen Hydrofoil A/S, Mandal (byggenummer 24)
*Brutto RT: 194
*Netto RT: 108
*Lengde: 87,5 fot
*Bredde: 26,6 fot
*Motor: 2x 12cyl. 4T EV DM (MTU, Friedrichshafen), 2200 bHK

## Historie
*1972:	Mai: Levert som **«Fjordtroll»** for Fylkesbaatane i Sogn og Fjordane, Bergen
*1979:	Reg.havn endret til Måløy
*1986:	Mars: Rederiet flyttet til Florø/Måløy
*1989:	Solgt til Rederi-AB Sandra, Hönö, Sverige. Omdøpt **«Solkatten»**
*1991:	Reg.havn endret til Karlshamn, Sverige
*1996:	Reg.havn endret til Kungshamn, Sverige
*1997:	Solgt til Abdul Oader al Shaikh, Bahrain
*2000:	17.05.: Solgt til Ukjent eier, De forente arabiske emirater
*2011:	Fremdeles i fart.

## Kilder
* 
* 

## Eksterne lenker
* 
*
Matvej Gagarin

**Matvej Petrovitsj Gagarin** (russisk: Матвей Петрович Гагарин; født 1659, død 17. juni 1721 i St. Petersburg i Russland) fra fyrstehuset Gagarin var fra 1708 den første guvernør av Sibir. Hans sete var Tobolsk, som den gang med sine rundt 15 000 innbyggere var den mest folkerike byen i disse russiske østområdene. Han ble assistert av to viseguvernører. 

Som alle statsembedsmenn i Sibir var han i praktisk forstand en liten enehersker, noe som måtte bli slik ikke minst på grunn av de store avstander i Sibir, og klager til overordnede bare sjelden nådde frem. 

Gagarin la seg opp en betydelig formue, ved illegal handel og ved å unndra keiserriket meget av skatter og avgifter fra området. I 1714 ble tsar Peter I informert av finansinspektøren Aleksej Nesterov (henrettet 1722) om Gagarins bestikkelighet, men han viftet beskyldningene unna. Etter nye anklager ble Gagarin til slutt avsatt, og henrettet ved henging den 17. juni 1721 i St. Petersburg. 

Til skrekk og advarsel ble hans lik stilt til skue i åtte måneder.

Gagarin leverte etter tsarens ønske fra 1715 av hundrevis av smykkestykker fra sibirske kurganer til tsarens kunstkammer.

## Referanser


## Litteratur
* Gudrun Ziegler: *Das Gold der Zaren*, Heyne, München 2000, ISBN 9783453179882.
* Gudrun Ziegler: *Der achte Kontinent. Die Eroberung Sibiriens*, Ullstein, Berlin 2005, ISBN 9783550076121.

## Eksterne lenker
* Biografi - hronos.km.ru
Göran Hagberg

**Ulf Göran Hagberg** (1947–2024) var en svensk fotballspiller og fotballtrener. Hagberg, som var keeper, har spilt for Östers IF og AIK i Allsvenskan, spilte 15 kamper for Sveriges herrelandslag i fotball og var en del av troppen til VM i 1974 og 1978.

## Klubbkarriere
### Tidlig karriere og Östers IF
Hagberg startet karrieren i den lokale klubben Bjuvs IF, og var innom Landskrona BoIS, før han i 1969 kom til Östers IF. Han ble en del av klubbens første storhetsperiode, da klubben kjempet i toppen av Allsvenskan, og spilte 242 kamper i Allsvenskan for Östers de neste ti årene.

### AIK
Hagberg spilte for Alvesta GIF fra 1980 til 1982, men ble hentet til AIK sommeren 1982, da førstekeeperen Bernt Ljung hadde blitt skadet. Slutten på sesongen ble dramatisk for AIK, som kjempet i bunnen av Allsvenskan, og de måtte ut i play-off mot Djurgårdens IF, som hadde vunnet Division 2 Norra. Hagberg hadde flere kvalifiserte redninger, spesielt i siste play-off-kampen, og bidro med det klubbens videre tilværelse i øverste divisjon. Hagberg spilte sammenlagt ti kamper for AIK.

## Landslagsspill
Hagberg spilte sammenlagt 15 landskamper for Sverige fra 1973 til 1979. Han var en del av Sveriges tropp både til VM i 1974 og VM i 1978, men spilte ingen kamper i noen av sluttspillene.

## Trenerkarriere
Hagberg har vært trener og spillende trener for flere klubber i lavere divisjoner i Sverige. Han gjorde et kortvarig comeback som spiller for en av klubbene, Karlskrona AIF, i 1993.

## Referanser


## Eksterne lenker
* 
*  «Göran Hagberg - han räddade AIK 1982», av Anders Johrén, profil og fotballbiografi fra AIKs hjemmeside
MF «Nesøy»

**MF «Nesøy»** er en bilferge bygget i 1972 for Fylkesbaatane i Sogn og Fjordane. Fergen gikk i rute for rederiet frem til 2003.

## Teknisk informasjon
*Byggeår: 1972
*Bygget av: Skaalurens Skibsbyggeri, Rosendal (byggenummer 220)
*Brutto RT: 267
*Netto RT: 130
*Personbilkapasitet: 18
*Lengde: 108,3 meter
*Bredde: 30,9 meter
*Motor: 4cyl. 2T EV DM (Wichmann Motorfabrikk, Rubbestadneset), 660 bHK

## Historie
*1972:	Des.: Levert som **«Nesøy»** for Fylkesbaatane i Sogn og Fjordane, Bergen
*1979:	Reg.havn endret til Florø
*1986:	Mars: Rederiet flyttet til Florø
*1997:	Febr.: Ommålt: 437 BT, 182 NT
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2003:	Febr.: Solgt til Kystservice AS, Lysekloster/Florø
*2005:	24.01.: Solgt til Kihnu Waterways Co. Ltd. ( AS Kihnu Veeted), Kihnu, Estonia. Omdøpt **«Liisi»**
*2011:	Fremdeles i fart.

## Kilder
* 
* 
* 

## Eksterne lenker
* 
*
MF «Fanaraaken»

**MF «Fanaraaken»**, nå **«Bequia Express 5»** er en bilferge bygget i 1973 for Fylkesbaatane i Sogn og Fjordane. Fergen gikk i rute for rederiet frem til 2020.

## Teknisk informasjon
*Byggeår: 1973
*Bygget av: Løland Verft A/S, Leirvik i Sogn (byggenummer 34)
*Brutto RT: 888BT
*Netto RT: 241
*Personbilkapasitet: 24
*Lengde: 54,5m
*Bredde: 10,9m
*Dypgående: 2,941m
*Motor: Caterpillar 3512 BTA 1530bhk
*Hjelpemaskineri: 1x Volvo penta Md70 130kwa

## Historie
*1973:	Mai: Levert som «Fanaraaken» for Fylkesbaatane i Sogn og Fjordane, Bergen
*1979:	Reg.havn endret til Florø
*1986:	Mars: Rederiet flyttet til Florø
*1987:	Forlenget: 860 brt, 277 nrt, 42 PBE. 54,67 x 10,60 x 3,23
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2005	Mars: Rederiet omdøpt Fjord 1 Fylkesbaatane, Florø
*2020:  Solgt til nye eiere i Saint Vincent og Grenadinene og gitt navnet «Bequia Express 5»

## Kilder
* 
* 
* 

## Eksterne lenker
* 
*
Dasylepida

***Dasylepida*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, gråsvarte oldenborrer. Kroppen er kledt med korte, lyse hår.

## Levevis
Larvene lever i jorda som vanlig for oldenborrer, og eter røtter. *Dasylepida ishigakiensis* er et betydelig skadedyr i Japan.

## Utbredelse
Slekten er utbredt i Sørøst-Asia (Kina, Taiwan, Japan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Leucopholini 
******* Slekten *Dasylepida* Moser, 1913
******** *[[Dasylepida fissa]]* Moser, 1913
******** *[[Dasylepida gononi]]* (Fairmaire, 1897)
******** *[[Dasylepida ishigakiensis]]* (Nijima & Kinoshita, 1927)
******** *[[Dasylepida nana]]* (Sharp, 1876)
******** *[[Dasylepida obscurata]]* (Fairmaire, 1878)

## Eksterne lenker
* 
* Bilde av ''Dasylepida fissa''
MF «Måløy»

**MF «Måløy»**, tidligere **«Måløyferja 1»** og **«Øymål»**, nå **«Lisa»**,  er en bilferge bygget i 1962 for Skips A/S Måløyferja. I 1974 ble den kjøpt av Fylkesbaatane i Sogn og Fjordane og gitt navnet «Måløy». Fergen gikk i rute for FSF frem til 1990. I 1991 ble den solgt til Færøyene og gitt navnet «Lisa». I 1996 ble den solgt tilbake til Sogn og Fjordane.

## Teknisk informasjon
*Byggeår: 1962
*Bygget av: Blaalid Slip & mek. Verksted A/S, Raudeberg (byggenummer 14)
*Brutto RT: 94
*Netto RT: 48
*Personbilkapasitet: 11
*Lengde: 26,34 meter
*Bredde: 6,70 meter
*Motor: DM (Bergens mekaniske Verksted, Bergen), 210 bHK

## Historie
*1962:	Levert som **«Måløyferja 1»** for Skips A/S Måløyferja, Måløy
*1974:	Mars: Innkjøpt av Fylkesbaatane i Sogn og Fjordane, Bergen. Omdøpt **«Måløy»**
*1979:	Reg.havn endret til Måløy
*1986:	Mars: Rederiet flyttet til Florø/Måløy
*1990:	Okt.: Solgt til Øymål AS, Florø. Omdøpt **«Øymål»**
*1991:	Solgt til Feeding Systems AS, Os/Florø
*1991:	Juli: Solgt til Ukjent eier på Færøyane. Omdøpt **«Lisa»**
*1996:	April: Solgt til Brødrene Selstad AS, Måløy. Ommålt: 80 BT, 32 NT
*2002:	Okt.: Overført til Selstad AS, Måløy.
*2011:	Fremdeles i bruk.

## Kilder
* 
*
MF «Værøy»

**MF «Værøy»** kan vise til:

*En bilferge bygget i 1974, se MF «Værøy» (1974).
*En bilferge bygget i 2012, se MF «Værøy» (2012).